Makedonia (Bottiaia) — Pella [found in the Asklepieion, Kos] — 243 BC — SEG 12.374
Region: Northern Greece (IG X) — Macedonia 

πελλαιων. εφ ιερεως ασκληπιοδωρου γορπιαιου. επει παραγενομενος εκ κω αρχιθεωρος αριστολοχος ζμενδρωνος και θεωρος μακαρευς αρατου την τε οικειοτητα ανενεωσαντο την υπαρχουσαν κωιοις προς μακεδονας και την ευνοιαν απελογιζοντο ην εχουσα τυγχανει η πολις η κωιων προς τον βασιλεα αντιγονον και προς πελλαιους και την λοιπην χωραν την μακεδονων και επηγγελλοσαν τα ασκληπιεια τα γεινομενα παρ αυτοις και τους αγωνας τους εν τηι πανηγυρει εσομενους και την εκεχειριαν ηξιουσαν δε και το [ι]ερον του ασκληπιου το εν κωι ασυλον ειναι εδοξε τηι πολει την τε επαγγ[ε]λιαν των ασκληπιειων την παρα κωιων και την εκεχειριαν προσδεξασθαι και επαινεσαι αυτους επι τε ταις τιμαις αις συντελουσι τοις θεοις και επι τηι ευνοιαι τηι προς τον βασιλεα αντιγονον και προς μακεδονας υπαρχειν δε και την ασυλιαν τωι ιερωι καθαπερ και τοις αλλοις ιεροις δουναι δε κα[ι] ξενια τους ταμιας τοις θεωροις α και τοις στεφανιτας α[γωνα]ς επαγ[γ]ελλ[ο]υσι [δ]ι[δ]οται και θεωροδοκον ελεσθαι κωιων. ηιρεθη ιππ[----------]ου.